Jidda har ørkenklima (BWh) i Köppen si klimaklassifisering. I motsetnad til andre saudiarabiske byar, har Jidda framleis høge temperaturar om vinteren, og kan varierer frå 15 ºC om natta til 28 ºC om ettermiddagen. Sommartemperaturane er særs høge, og når ofte opp i 45 ºC på ettermiddagen og fell til 30 ºC om natta. Det kjem særs lite nedbør i Jidda, og det vesle som kjem, kjem som regel i november og desember. Ein kan stundom få kraftige torevêr om vinteren. Torevêret i desember 2008 var det største i manns minne, og det kom då kring 75 mm på kort tid. Den lågaste temperaturen som er målt i Jidda var 11,0 ºC i mars 1983. Varmerekorden i Jidda er 49,0 ºC frå 9. juni 1961.